ນັກຮຽນໄວລຸ່ນອາເມຣິກັນ ທີ່ຈັບໂຕປະກັນ ເສຍຊີວິດ
ນັກຮຽນໄວລຸ່ນອາເມຣິກັນ ອາຍຸ 15 ປີ ທີ່ຈັບໝູ່ນັກຮຽນກັບນາຍຄູ ເປັນໂຕປະກັນ ເສຍຊີວິດແລ້ວ ຍ້ອນບາດແຜຈາກການຍິງຕົນເອງ.
ເດັກໜຸ່ມໄວລຸ່ນອາຍຸ 15 ປີ ຈາກລັດ Wisconsin ໃນ ພາກກາງຕອນເໜືອຂອງສະຫະລັດ ທີ່ໄດ້ຈັບໝູ່ຫ້ອງຮຽນ ດຽວກັນເປັນໂຕປະກັນ ເປັນເວລາຫລາຍຊົ່ວໂມງໃນອາທິດ ນີ້ ໄດ້ເສຍຊີວິດແລ້ວ ຍ້ອນແຜລູກປືນທີ່ຜູ້ກ່ຽວຍິງໃສ່ຕົວເອງ ຕໍາຫລວດໃນເມືອງ Marinette ກ່າວວ່າເດັກໜຸ່ມທີ່ຊື່ວ່າ Samuel Hengel ໄດ້ຍ່າງເຂົ້າໄປໃນຫ້ອງຮຽນໃນວັນ ຈັນມື້ກ່ອນນີ້ ໃນມືຖືປືນສັ້ນສອງກະບອກພ້ອມທັງລູກກະ ສູນ ແລ້ວກັກພວກນັກຮຽນ 23 ຄົນໃນຫ້ອງ ພ້ອມທັງ ນາຍຄູໄວ້ ເປັນຕົວປະກັນ ເປັນເວລາຫລາຍຊົ່ວໂມງ ຕໍາຫລວດກ່າວວ່າ ທ້າວ Hengel ໄດ້ຍິງໂຕເອງ ຕອນທີ່ຕໍາຫລວດບຸກເຂົ້າໄປ ໃນຫ້ອງ ຮຽນໃນວັນຈັນນັ້ນ ແລະໄດ້ຖືກນໍາໄປຍັງໂຮງໝໍທ້ອງຖິ່ນແຫ່ງນຶ່ງ ບ່ອນທີ່ຜູ້ກ່ຽວໄປໃຈຂາດ ຕາຍຢູ່ທີ່ນັ້ນ ໃນວັນອັງຄານວານນີ້ ພວຄົນທີ່ຮູ້ຈັກກັບທ້າວ Hengel ກ່າວວ່າ ລາວເປັນເດັກທີ່ຜູ້ຄົນນິຍົມມັກຮັກ ແລະເປັນ ນັກຮຽນດີ ແຕ່ບໍ່ຮູ້ຈັກສາເຫດຂອງຜູ້ກ່ຽວໃນການກະທໍາເຊ່ນນີ້